Hinrek Neuhaus

Hinrek Neuhaus (23. august 1924 Tallinn – 2015 Stockholm) oli eesti füüsik.Eesti teaduse biograafiline leksikon, 3. köide

Elulugu
Hinrek Neuhaus oli merendus- ja poliitikategelase poeg.

1943. aastal lõpetas Neuhaus Gustav Adolfi Gümnaasiumi, samal aastal põgenes Rootsi. 1952. aastal lõpetas ta Stockholmi Ülikooli füüsikakandidaadi kraadiga, 1955. aastal kaitses samas filosoofialitsentsiaadi kraadi väitekirjaga "Diffraction Grating in Immersion" (kaasautor E. Hulthén; Arkiv för fysik, 8, 1954) ning 1959. aastal filosoofiadoktori kraadi väitekirjaga "Bandenspetroskopische Untersuchungen über die Hydride und Deuteride der Elemente Ga, In und Tl und über die Hyperfeinstruktur der Bi- und In-Hydride und -Deutreride".

Neuhaus oli 1950–59 Stockholmi Ülikooli füüsika instituudi assistent, 1959–73 dotsent, 1973–80 Rootsi Riikliku Proovi- ja Mõõteteenistuse uurimisinsener, 1980–89 Rootsi Töökaitseameti büroojuhataja.

Ta oli Korp! Fraternitas Estica liige.http://isik.tlulib.ee/index.php?id=1956

Teadustöö
Hinrek Neuhaus avaldas üle 60 teaduspublikatsiooni, sealhulgas töid molekulaarfüüsika, eriti spektrite ülipeenstruktuuri, optiliste spektrograafide ja interferomeetrite konstruktsiooni, elektromagnetilise mikrolainetehnika, plasmafüüsika, laserifüüsika jm kohta. Geoloogiahuvilisena osales Gustav Adolfi Loodusteadusliku Ringi (GALR) tegevuses Eestis ja Rootsis, avaldas Loodusesõbras (1940) kirjutise Eurypterus'e kohta.

Teoseid
 Magnetic effects in the spectrum of indium hydride and their relevance for the coupling problem (kaasautor T. Larsson) // Arkiv för fysik 27 (1964)
 Die Apparatfunktion eines aus Fabry-Perotschen Etalons zusammengesetzten Systems bei endlicher Aperatur (kaasautor P. Nylén) // Arkiv för fysik 40 (1970)
 Das Auflösungsvermögen von zusammengesetzten dispergierenden optischen Systemen. Der Immersionssphotrograph mit doppelter Diffraktion. // Optik 32 (1970)

Viited

Kirjandus
 Eesti teaduse biograafiline leksikon, 3. köide
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 80
 Hinrek Neuhaus. // Vaba Eesti tähistel, Tallinn, 2000, 450
 Vaba Eesti 39 (1960), 3

Kategooria:Eesti füüsikud
Kategooria:Rootsi füüsikud
Kategooria:Eestlased Rootsis
Kategooria:Gustav Adolfi Gümnaasiumi vilistlased
Kategooria:Stockholmi Ülikooli vilistlased
Kategooria:Korporatsioon Fraternitas Estica liikmed
Kategooria:Sündinud 1924
Kategooria:Surnud 2015